CELEX: 32019D1932
Language: hu
Date: 2019-11-18 00:00:00
Title: A Tanács (EU) 2019/1932 határozata (2019. november 18.) az AKCS–EU Nagykövetek Bizottságában az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló határozat elfogadása tekintetében az Európai Unió nevében képviselendő álláspontról

21.11.2019   
               
               
                  HU
               
               
                  Az Európai Unió Hivatalos Lapja
               
               
                  L 300/1
               
            
         A TANÁCS (EU) 2019/1932 HATÁROZATA
         (2019. november 18.)
         az AKCS–EU Nagykövetek Bizottságában az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló határozat elfogadása tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Cotonouban 2000. június 23-án aláírt, az egyrészről az afrikai, karibi és csendes-óceáni államok (a továbbiakban: AKCS-államok) csoportjának tagjai, másrészről az Európai Közösség és tagállamai közötti partnerségi megállapodás (a továbbiakban: AKCS–EU partnerségi megállapodás) (1)2003. április 1-jén hatályba lépett és 2020. február 29-ig alkalmazandó.
                  
               
                     (2)
                  
                  
                     Az AKCS–EU partnerségi megállapodás 95. cikke (4) bekezdésének első albekezdésével összhangban 2018 szeptemberében elindították az új AKCS–EU partnerségi megállapodásról (a továbbiakban: az új megállapodás) szóló tárgyalásokat. Mivel az új megállapodás nem lesz alkalmazásra kész a jelenlegi jogi keretlejárati időpontjában, átmeneti intézkedéseket szükséges elfogadni az AKCS–EU partnerségi megállapodás rendelkezései alkalmazásának meghosszabbítása érdekében.
                  
               
                     (3)
                  
                  
                     Az AKCS–EU partnerségi megállapodás 95. cikke (4) bekezdésének második albekezdése értelmében az AKCS–EU Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.
                  
               
                     (4)
                  
                  
                     Az AKCS–EU partnerségi megállapodás 15. cikkének (4) bekezdése alapján az AKCS–EU Miniszterek Tanácsa 2019. május 23-án az átmeneti intézkedések elfogadására vonatkozó hatáskörét átruházta az AKCS–EU Nagykövetek Bizottságára. (2) Az AKCS–EU Nagykövetek Bizottsága fogja meghozni az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló határozatot.
                  
               
                     (5)
                  
                  
                     Helyénvaló meghatározni az Unió által az AKCS–EU Nagykövetek Bizottságában képviselendő álláspontot, mivel az elfogadni kívánt határozat kötelező érvényű lesz az Unióra nézve.
                  
               
                     (6)
                  
                  
                     Az AKCS–EU partnerségi megállapodás rendelkezései egyrészről az Unió és tagállamai, másrészről az AKCS-államok közötti kapcsolatok folyamatosságának biztosítása céljából kerülnek alkalmazásra. Ennek megfelelően az átmeneti intézkedések nem az AKCS–EU partnerségi megállapodásnak az annak 95. cikke (3) bekezdése szerinti módosítására irányulnak.
                  
               
                     (7)
                  
                  
                     Az AKCS–EU Nagykövetek Bizottságában az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása tekintetében az Unió nevében képviselendő álláspontnak a csatolt határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            Az AKCS–EU Nagykövetek Bizottságában az Unió nevében képviselendő álláspont a következő: az AKCS–EU partnerségi megállapodás 95. cikkének (4) bekezdése alapján támogatni kell az AKCS–EU partnerségi megállapodás rendelkezései alkalmazási időtartamának a 2020. december 31-ig, illetve az Unió és az AKCS-államok közötti új megállapodás hatálybalépéséig vagy ideiglenes alkalmazásáig történő meghosszabbítását, attól függően, hogy melyik a legkorábbi időpont; az említett álláspontnak az AKCS–EU Nagykövetek Bizottságának az e határozathoz csatolt határozattervezetén kell alapulnia.
            Az AKCS–EU partnerségi megállapodás rendelkezéseit a 95. cikke (4) bekezdésének céljával és rendeltetésével összhangban kell alkalmazni.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. november 18-án.
            
               
                  a Tanács részéről
               
               
                  az elnök
               
               J. LEPPÄ
            
         
         
            (1)  HL L 317., 2000.12.15., 3. o. A Luxembourgban 2005. június 25-én aláírt (HL L 209., 2005.8.11., 27. o.) és az Ouagadougouban 2010. június 22-én aláírt (HL L 287., 2010.11.4., 3. o.) megállapodások által módosított AKCS–EU partnerségi megállapodás.
         
            (2)  Az AKCS–EU Miniszterek Tanácsának 1/2019 határozata (2019. május 23.) az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházásáról [2019/920] (HL L 146., 2019.6.5., 114. o.).
      
      
         
            TERVEZET
            AZ AKCS–EU NAGYKÖVETEK BIZOTTSÁGÁNAK …/2019 HATÁROZATA
            (...)
            az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról
            AZ AKCS–EU NAGYKÖVETEK BIZOTTSÁGA,
            tekintettel a Cotonouban 2000. június 23-án aláírt, az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti partnerségi megállapodásra (1) és különösen annak 15. cikke (4) bekezdésére és 16. cikke (2) bekezdésére, összefüggésben 95. cikke (4) bekezdésével,
            mivel:
            
                        (1)
                     
                     
                        A Cotonouban 2000. június 23-án aláírt, egyrészről az afrikai, karibi és csendes-óceáni államok (a továbbiakban: AKCS-államok) csoportjának tagjai, másrészről az Európai Unió Közösség és tagállamai közötti partnerségi megállapodás (a továbbiakban: AKCS–EU partnerségi megállapodás) 2003. április 1-jén lépett hatályba és 2020. február 29-ig alkalmazandó.
                     
                  
                        (2)
                     
                     
                        Az AKCS–EU partnerségi megállapodás 95. cikke (4) bekezdésének első albekezdésével összhangban 2018 szeptemberében elindították az új AKCS–EU partnerségi megállapodásról (a továbbiakban: az új megállapodás) szóló tárgyalásokat. Mivel az új megállapodás nem lesz alkalmazásra kész a hatályos jogi keret lejártának napján, átmeneti intézkedéseket szükséges elfogadni az AKCS–EU partnerségi megállapodás rendelkezései alkalmazásának meghosszabbítása érdekében.
                     
                  
                        (3)
                     
                     
                        Az AKCS–EU partnerségi megállapodás 95. cikke (4) bekezdésének második albekezdése értelmében az AKCS–EU Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.
                     
                  
                        (4)
                     
                     
                        Az AKCS–EU partnerségi megállapodás 15. cikkének (4) bekezdése alapján az AKCS–EU Miniszterek Tanácsa 2019. május 23-án az átmeneti intézkedések elfogadására vonatkozó hatáskörét átruházta az AKCS–EU Nagykövetek Bizottságára. (2)
                        
                     
                  
                        (5)
                     
                     
                        Ezért helyénvaló, hogy az AKCS–EU Nagykövetek Bizottsága határozatot fogadjon el az AKCS–EU partnerségi megállapodás 95. cikkének (4) cikke alapján az AKCS–EU partnerségi megállapodás rendelkezései alkalmazási időtartamának 2020. december 31-ig, illetve az új megállapodás hatálybalépéséig vagy az Unió és az AKCS-államok közötti ideiglenes alkalmazásáig történő meghosszabbításáról attól függően, hogy melyik a legkorábbi időpont.
                     
                  
                        (6)
                     
                     
                        Az AKCS–EU partnerségi megállapodás rendelkezései egyrészről az Unió és tagállamai, másrészről az AKCS-államok közötti kapcsolatok folyamatosságának biztosítása céljából kerülnek alkalmazásra. Ennek megfelelően az átmeneti intézkedések nem az AKCS–EU partnerségi megállapodásnak az annak 95. cikke (3) bekezdése szerinti módosítására irányulnak,
                     
                  ELFOGADTA EZT A HATÁROZATOT:
            
               1. cikk
               Az AKCS–EU partnerségi megállapodás rendelkezéseinek alkalmazása meghosszabbításra kerül 2020. december 31-ig, illetve az Unió és az AKCS-államok közötti új megállapodás hatálybalépéséig vagy ideiglenes alkalmazásáig, attól függően, hogy melyik a legkorábbi időpont.
            
            
               2. cikk
               Ez a határozat 2020. március 1-jén lép hatályba.
            
            
               Kelt …,
               
                  
                     az AKCS–EU Nagykövetek Bizottsága részéről
                  
                  
                     az elnök
                  
               
            
            
               (1)  HL EK L 317., 2000.12.15., 3. o. A Luxembourgban 2005. június 25-én aláírt (HL EK L 209., 2005.8.11., 27. o.) és Ouagadougouban 2010. június 22-én aláírt (HL EK L 287., 2010.11.4., 3. o.) megállapodások által módosított AKCS–EU partnerségi megállapodás.
            
               (2)  Az AKCS–EU Miniszterek Tanácsának 1/2019 határozata (2019. május 23.) az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházásáról [2019/920] (HL EK L 146., 2019.6.5., 114. o.).